Uzda ke Suomia
Uzda ke Suomia tid otafa gu 56 000 dis va welmot vas vugon tanoy decemiray. Loa uzda varone patecta isu iste tigid.

Xanta 

Uzda ke Suomia koo jontika voa loote sinton walnid nume va birtapaf uzdaf is voaf gort tadled. Cuga tid tuwavuzda ke opraxofa xanta. Tire opraxofa iskora bak oprugaleem va Lentefa Europa don Suomia besayad. Bato opraxo nope oprafa giatewera va wankxo tulebayad ise landeyed. Ironokafa opriskora remi Würm oprugal tenuweyes weti kunda va oprafe lae dum rakopa ba ilnira daykayar, i dum Salpausselkä rakopa isu Suomenselkä ronutalton tigisa vagee patecta.

Bata rakopa va jontika voa ke Suomia loviele riojad, anton iskeson va abic fraday koonin kal bira. Bata kerdela zinenafa gu laeme ke patecta va tazukara va uzda katice tuwavafa oblaxa nekir. Voxen aryona uzda tid nekiks ke xizaf ramiruk ( tulon Lappajärvi uzda ) ok tcafa oblaxa ( tulon Lokka uzda isu Porttipahta ). Bata uzda tid dem beetckorapaf anamez is jontika ewala.

Dalafa uzda 
Bata vexala vas tela 100 logijafa uzda ke Suomia ruldar.

Suomia
Wafra dem uzda